PHUNṬHANNAK: A ṬHA ZAWNGIN TLAWNG KAI THAWKNAK

Innsangpawl hrang theihternak ca

**Tlawngkai thawknak hi hreh umza le phur um zet mi an si veve. Himi theihternak ca hin na fa le an nauhakte lai ih kilkhawinak in tlawng an hung kai thawk tikah ziangtin ṭhatnak a suahpi timi a sim fiang ding a si.**

Na fa cu phunṭhan thei nak dingah tuahmi tampi a nei, cu pawl cu:

* cangvaihnak pakhat lole tuah ringringmi ihsin a dangah
* Lehnak ding tikcu ih feh lole caan awl neih mi hman
* Nauhak kilkhawinak lole phun hrek kai thawknak

Hi hmuhtawnnakpawl in na fa ziangtin thil thar le hmun thar ih umdan thiam dingin ruahnak thar a lo pe ding, cun ziangvek bawmnak an ṭul ti khal a sim thei ding.

## Ziangah a ṭha zawngih tlawng kai thawknak a thupi?

A ṭha zawngih tlawng kai thawknak in na fa a bawm thei mi:

* Zirhnak lam ṭha sawn ngah le nuntu khawsaknak ṭha ra suak ding
* An zircawnnak le ṭhansohnak ih harsatnak hrial
* Himten umter, rinsanawknak le pehtlaihawknak neih

## Tlawnginn ih na fa tlawngapnak

Tlawnginn tamsawn cun nauhak tlawng an kai thawk hlan May thla sungah tlawngapnak an thawk hai. Tlawngapnak in tlawngpawl theihnak can ṭha a lo tuah sak dingih cun tlawng cangviahnak ah le phunṭhannak dingah na tel thei ding. Hi cangvaihnak pawl kum cem hlan ih a thawk ṭhat thei ih tlunah tlawng kai hmaisabik ni tiang a ṭha in nauhakpawl phunṭhan dan ṭha deuh a um thei a si.

## Tlawng programpawl le cangvaihnak ihsin phunṭhannak

Tlawnginn cangvaihnak ih phunṭhannak in na fa le nangmah a lo bawm thei mi:

* Ziangvek tlawnginn a si ti thei theihthiamnak
* Nauhak dang pawl le innsangpawl thawi rualpi tuah

## Zircawnnak Phunṭhannak le Ṭhangsohnak Ca

Na fa nauhak lai ih zirhtu in Zircawnak Phunṭhan le Ṭhangsohnak (tlawng an kai thawknak dingih tuahmi ca) a ngan ding. Phunṭhannak Ca in na fa ih tlawng le tlawngkai thei hlan ih zirhtu kha na fa a zircawnnak le na fa ih thu hla felfai ten a theiter thei ding. Phunṭhannak Ca ah hipawl an tel ding:

* Na fa ih hmin, suah ni le zuk
* Na hmin le lo pehtlaihnak ding kim cang
* Na fa a nauhak lai ih bawmnak petu nauhak kilkhawinak hmunpi le nauhak tuamhlawmtu pawl ih hmin le pehtlaih thei dan ding kim cang
* Na fa ih paih zawng, thiamnak le tuah thei mi thu theihternak
* Na fa hrang zirhawk dan ṭha bik.

Na fa le Tlawnginn Leng Kilkhawinak Can (OSHC) ih an kai ding a sile, Phunṭhannak Ca cu OSHC khal ah pek a ṭul ve ding a si.

Na fa in Phunṭhan Ca a tuah ṭheh a sile copi pakhat an lo pe ve ding a si. Cumi cun na fa ih zircawnnak theithiamnak, bawm theinak le ruahrel thei dingin a lo bawm thei ding a si.

Na fa ih Phunṭhannak Ca in a lo bawm thei ding mi:

* Na fa ih paihzawng timlamnak
* Na fa ih nauhak lai tlawnginn in phunṭhannak ca tuah awlsam ding in bawmnak

Phunṭhannak Ca cu a tlangpi thu in Term 4 ah ngan a si. Asinan, na fa in mi bang lo nak lole ṭhansoh thei lo nak a neih a sile, Phunṭhannak Ca cu tuan deuh, June lole July lam khal ih ngan a theih a si. Cumi cun nangmah le tlawnginn hrang ah na fa bawmnak a ṭul bet mi timtuah thei dingin a lo bawm ding a si.

Phuṭhannak Ca ah na ngan ṭulmi ṭhen khat a um. Na fa ih thu hla na theihfiang tuk ruangah, na tel ve nak in ṭhathnemnak tampi a nei a si. Cucun nangmah le na fa hrangah a ṭha zawngih tlawng kai thawk thei nak dingah timtuahnak nei thei dingin tlawng a bawm thei ding.

Cun na fa ih tuah ve dingmi ṭhen khat a um ve ding, nangmah lole nauhaktet lai ih zirhtu in nan bawm cu a ṭul thotho ding. Cumi ah cun hi pawl an tel thei:

* Lem suainak
* Na fa in tlawnginn thu ih a theih duhmi pawl ziang a si
* Tlawngkai thawk timi ziangtin an ruat.

## Ziangtin theihternak kan thehdarh ding

Phuṭhannak Ca cu Insight Assessment Platform hmangin thehdarh le online ih ret a si pei. Insight Assessment Platform parih theihternak cu Australia ah a him bik mi a si.

Victoria cozah tlawng zaten (mipi tlawng hrekkhat le bulpak tlawngpawl) in Insight Assessment Platform cu nauhak zircawnnak le ṭhansohnak hminsinnak ah an hmang. Na fa ih tlawnginn in Insight Assessment Platform an hmang lo asile, ca hnah lole Phunṭhannak Ca electronic copi an pe hai ding.

Fimzirnak le Thiamnak Zung in vawi tampi cu bawmnak dang an hmang ṭheu. Bawmnak an hmangmi pawl in Zung hrang him zetin thu hla an rek thei nak dingah an ṭuan ding a si. The Insight Assessment Platform in Zung ih **theihternak pumpak tuah dan** a hmang ding a si.  
[www.education.vic.gov.au/Pages/privacypolicy](http://www.education.vic.gov.au/Pages/privacypolicy).

Zung pawl in Phunṭhannak Ca ih theihternak pawl kha a kilkhawinak le zingzawinak hrangah an hmang ding. Theihternak cu a sangte ten zaya thawn an run lo pe dingih nauhak hmin cu langter a si **lo** ding.

Insight Assessment Platform hrang theih na duh bet le, Zung na pehtlai thei [psts@edumail.vic.gov.au](mailto:psts@edumail.vic.gov.au).

Vawitampi cu Victoria ih fimzirnak le kilkhawinak hnaṭuan pawl in nauhak ih an nun nawmnak lole himnak dingah theiternak thehdarh an ṭul ṭheu a si. Nauhak an pitlin deuh tikih an ṭulmi theihthiamnak dingah, hmuhsuam an tawnnak, harhdamnak ih an ṭulmi le himnak pawl, le nauhak nuntu khawsak nuamnak ding le himnak hnaṭuan thei dingin an nauhak lai ih kilkhawitu lole an fimzirnak hmun in an thu hla le an innsang thu an rel a ṭul. Theihbet duh hrangah, hitawk ah zoh aw  
<https://www.vic.gov.au/information-sharing-schemes-and-the-maram-framework>.

# Theihbetnak hrangah

Zangfahten hitawk ah zoh aw  
[www.education.vic.gov.au/transitiontoschool](http://www.education.vic.gov.au/transitiontoschool).

Himi ca hi ṭawng dangdang in a ngah thei ih hitawk ah zoh  
[www.education.vic.gov.au/transitiontoschool](http://www.education.vic.gov.au/transitiontoschool).